**Vilniaus Universiteto**

**Tarptautinių santykių ir politikos mokslų institutO TARYBA**

POSĖDŽIO Protokolas

2023-03-17 Nr. 270000-TP-2

Posėdis vyko 2023 m. kovo 17 d. 11:00-12:30 val. Vilniaus universiteto Tarptautinių santykių ir politikos mokslų institute, 402 aud.

Posėdžio pirmininkas: VU TSPMI Tarybos narys prof. dr. Alvydas Jokubaitis

Posėdžio sekretorė: VU TSPMI administratorė Evita Rimkevičiūtė

*Dalyvavo*: Alvydas Jokubaitis, Liutauras Gudžinskas (el. balsavimas), Dovilė Jakniūnaitė, Viktorija Gailiūtė (el. balsavimas), Tomas Janeliūnas, Vilius Mačkinis, Vitalis Nakrošis, Ugnė Bičkauskaitė (el. balsavimas), Anelė Dromantaitė, Vidmantė Krušinskaitė, Nerija Putinaitė, Rasa Bortkevičiūtė (el. balsavimas), Lina Strupinskienė, Margarita Šešelgytė, Deividas Šlekys, Inga Vinogradnaitė.

*Svečio teisėmis*: bendruomenės nariai, 16 žmonių.

POSĖDŽIO DARBOTVARKĖ:

1. Dėl posėdžio darbotvarkės tvirtinimo
2. Vilniaus universiteto Tarptautinių santykių ir politikos mokslų instituto strateginio plano vykdymo ataskaitos 2022 pristatymas ir tvirtinimas
3. Dėl pritarimo teikti raštą „DĖL PATALPŲ TARPTAUTINIŲ SANTYKIŲ IR POLITIKOS MOKSLŲ INSTITUTO AKADEMINEI VEIKLAI“
4. Kiti klausimai.
5. **SVARSTYTA: Dėl posėdžio darbotvarkės tvirtinimo**

**NUTARTA (bendru sutarimu):** Tvirtinti posėdžio darbotvarkę.

1. **SVARSTYTA: Dėl Vilniaus universiteto Tarptautinių santykių ir politikos mokslų instituto strateginio plano vykdymo ataskaitos 2022 pristatymo ir tvirtinimo.**

Posėdžio metu atkreipėme dėmesį į keturias pagrindines strateginio plano kryptis:

Pirmoji jų – tarptautinio lygio studijos. Kuriame tarptautišką studijų aplinką ir ugdome visavertes asmenybes, profesionaliai veikiančias globaliame pasaulyje bei sėkmingai sprendžiančias kompleksines problemas. Svarbiausios iniciatyvos: ARQUS jungtinės Europos studijų programos parengimas ir akreditavimas; COIMBRA tinklo pavasario mokyklos „Atminties studijos: Taika, konfliktas ir transformacijos“ parengimas; Sėkmingas naujos Globalių iššūkių politikos bakalauro programos vykdymas ir teigiami studentų atsiliepimai apie vykdomą programą (beveik visi kursai įvertinti daugiau nei 4); Pilietiškumo ugdymo modulio mokytojams parengimas ir patvirtinimas; Fondo, kuris yra skirtas studentų mokslinėms veikloms finansuoti, įsteigimas.

Antroji – tarptautiškas mokslas. Esame tarptautiniu mastu pripažinta mokslo institucija, kurioje dauguma tyrėjų rašo kokybiškas tarptautines publikacijas, aktyviai dalyvauja tarptautiniuose projektuose ir telkiasi į mokslines grupes. Svarbiausios iniciatyvos: Podoktorantų pritraukimas (2022 m. pateiktos ir finansavimą gavo 3 LMT podoktorantūros stažuočių paraiškos; Pateikta, bet paramos negavo podoktorantūros stažuotojos kandidatūra VU Fondui; Gautas VU finansavimas podoktorantūros stažuotei Fintech tematikoje); TSPMI tyrėjų matomumo didinimas tarptautinėje erdvėje (atnaujinti tyrėjų profiliai); Tyrėjų telkimas ir pagalba teikiant tarptautinių mokslinių tyrimų paraiškas (reguliarus mokslo naujienlaiškis, pokalbiai ir planavimas individualiame lygmenyje, mokymai ir konsultavimas, administracinė pagalba); Jungtinės europinės doktorantūros paraiškos rengimas ir pateikimas (vadovaujant VU TSPMI parengta ir pateikta jungtinės doktorantūros paraiška INFLUENCE).

Trečioji – bendruomenės įgalinimas. Puoselėjame aplinką ir ryšius, kuriuose bendruomenės nariai palaiko vienas kitą, yra atsakingi vienas kitam, siekia tarpusavio supratimo ir imasi veikti kartu. Svarbiausios iniciatyvos: Lyčių lygybės plano įgyvendinimas (išorinė ir vidinė komunikacija vyksta lyčiai jautria kalba (soc. tinklų komunikacija, naujienlaiškiai, bendrieji laiškai ir pan.), įvyko 5 vieši renginiai, kurie kėlė lyčių (ne)lygybės, motinystės, feminizmo ir partnerystės klausimus; Studijų skyrius, organizuodamas studijų procesą, stengiasi lanksčiai prisitaikyti prie asmenų, kurie privalo derinti darbą ir šeimyninius įsipareigojimus.); Komentarų bei informacijos pateikimas apie karą Ukrainoje (instituto komunikacijos kanalai buvo pasitelkti VU TSPMI ekspertų/-čių komentarams apie karo eigą Ukrainoje viešinti, dalintis bendruomenės rekomendacijomis apie objektyvius informacijos kanalus ir pan.); Soc. medijų pritaikymas bendruomenei (kaip įprasta, soc. tinklus išnaudojome pristatyti dėstytojams/-oms, naujiems bendruomenės nariams, tačiau 2022 m. pasitelkėme šiuos kanalus kaip erdvę bendruomenės nariams (pavyzdžiui, ukrainiečiams) papasakoti apie savo išskirtines patirtis); Metinė Lietuvos politikos mokslų konferencija (suburta ekspertų organizacinė grupė; Metine konferencija siekta sukurti erdvę Lietuvos politikos mokslų tyrėjams/-oms pristatyti savo tyrimus bei diskutuoti aktualiomis temomis); Bendradarbiavimas su išorės partneriais, siekiant instituto žinomumo ir ekspertizės sklaidos didinimo (,,Metų valstybės kūrėjo(-os)“ apdovanojimas išliko LRT ,,Metų apdovanojimų“ dalimi, bendradarbiavimas su VSD, BPTI, RESC, URM ir kitais partneriais studijų ir renginių srityse, intensyvus bendradarbiavimas su žiniasklaida viešinant instituto ekspertų komentarus bei instituto renginius); Sudaryta sutartis su „,Release Peace“ žurnalu, leidžiančiu publikuotis jauniesiems mokslininkams / studentams.

Ketvirtoji - finansai. VU TSPMI Strateginių iniciatyvų 2022 m. tikslų įgyvendinimui didžiausią finansinių išteklių dalį sudarė valstybės biudžeto asignavimai bei ES ir LMT projektų finansavimo lėšos. Be jų 2022 m. TSPMI veikla buvo finansuojama kitais įvairiais lėšų šaltiniais:

• studijų proceso organizavimo lėšos (studijų įmokos),

• paramos lėšos,

• kitos gautos lėšos,

• patalpų nuomos lėšos.

Komentarai iš auditorijos:

Inga Vinogradnaitė: trūksta vizijos, ypatingai dėl užsieniečių.. atrodo, kad yra tik išoriniai rodikliai. Ar nereikėtų daugiau dirbti su lietuvaičiais studentais, kad ateitų studijuoti.

Nerija Putinaitė: dėl tarptautiškumo – pesimistinis vaizdas, orientuojamasi tik į rinkodarą, ribota analizė. Viskas gražiai atrodo, pinigų perteklius problema, patalpų stygius problema, bet dėl rodiklio, viskas lyg ir gerai, bet klausimas – viena yra rodikliai, o kitas jausmas, kad TSPMI auga. Rodikliai gerai, bet ar yra augimas? Kad tai duotų ilgalaikį pokytį, o ne tik rodiklių.

Margarita Šešelgytė: nauja strateginė sesija. Aš esu įgyvendintoja. Žmonės yra viskas.

Nerija Putinaitė: EUROPAST neįsitraukia instituto žmonės. Net ir daro per projektus, per mažai išnaudojami instituto ištekliai.

Vilius Mačkinis: kiekvienas naujas iššūkis verčia keistis visus, mes mokomės. Lyderystė ir jos reikia mokytis.

Tomas Janeliūnas: aukso amžius – nauja bakalauro programa, mes turim brandų kolektyvą, turim puikią konkurencinga aplinka studentams, gera atmosfera bendruomenėje – tai vienas geriausių laikotarpių institutui. Nenustokite plėstis, kviestis naujus žmones ir dėstytojus, investuoti į bendruomenę ir studentus. Mes turime viską, reikia tai ir išlaikyti.

Vitalis Nakrošis: tyrėjų galimybės neišnaudojamos. Sunku surasti žmones, kurie dirbtų prie projektų. Ne tik atverti projektų veiklas studentams, bet ir atverti ir kitiems tyrėjams, kurie gali dalyvauti.

Margarita Šešelgytė: mes galvojam kaip plėsti tyrėjų lauką. Investuoti reikia į žmones.

Alvydas Jokubaitis: Ar reikia metų valstybės kūrėjo?

Deividas Šlekys: administracija neturi viena atlaikyti visus sunkumus.

Alvydas Jokubaitis: kokia ateitis pilietinio ugdymo?

Deividas Šlekys: mūsų modelis yra sąraše, kaip ministerija darys reklamą, kaip lėšas.. laukiam skambučio.

Vidmantė Krušinskaitė: apie mūsų bendruomenę? Apie studentus. Kokios gerosios ir blogosios patirtys?

Margarita Šešelgytė: reikės refleksijos. Noriu padėkoti už tai, kad studentai įtraukia į šventes. Susiduriam su iššūkiais, kur turi išlikti lietuviškas momentas? Dėstytojai neturi problemų. Administracija kartais turi. Bendri renginiai, studentiškų organizacijų įtraukimas.

Eglė Grėbliauskaitė: atmosfera lyginant tikrai nuostabi. Dėkoju už pagalbą. Linkėti: išskirtinio konkurencinio pranašumo, turėti vieną viziją – ką apie institutą sako, kai jo nėra kambaryje? Linkiu visiems išdiskutuoti.

**NUTARTA:** **BENDRU SUTARIMU**

Tvirtinti Vilniaus universiteto Tarptautinių santykių ir politikos mokslų instituto strateginio plano vykdymo ataskaitą 2022.

1. **SVARSTYTA: Dėl pritarimo teikti raštą „DĖL PATALPŲ TARPTAUTINIŲ SANTYKIŲ IR POLITIKOS MOKSLŲ INSTITUTO AKADEMINEI VEIKLAI“**

Siekiant kokybiškų studijų ir kitų VU TSPMI vykstančių veiklų užtikrinimo, ypatingai reikalingas tinkamas auditorijų skaičius ir jų dydis. Atsižvelgiant į tai, kad šiuo metu yra pasiektas beveik maksimalus auditorijų užimtumas, o per artimiausius metus seminarinių grupių skaičius didės beveik 40 proc., matome neatidėliotiną poreikį ieškoti papildomų patalpų Instituto studijų veiklų ir viešų renginių organizavimo tolimesnės veiklos užtikrinimui.

**NUTARTA:** **BENDRU SUTARIMU**

Pritarti rašto „DĖL PATALPŲ TARPTAUTINIŲ SANTYKIŲ IR POLITIKOS MOKSLŲ INSTITUTO AKADEMINEI VEIKLAI“ teikimui.

Posėdžio pirmininkas prof. dr. Alvydas Jokubaitis

Posėdžio sekretorė Evita Rimkevičiūtė